cyanic-selkie/wikianc huggingface dataset:
תחנת מזג אוויר
תחנת מזג אוויר (באנגלית: Weather station ) היא מתקן, המוצב ביבשה או בים, שנמצאים בו מכשירים וציוד למדידת תנאי אטמוספירה הנדרשים ללביצוע תחזיות מזג אוויר ולחקר מזג האוויר והאקלים. המדידות שמבוצעות בתחנה כוללות טמפרטורה, לחץ אטמוספירי, לחות, מהירות רוח, כיוון הרוח, עוצמת קרינת השמש, כמויות משקעים ועוד. מדידות הרוח מבוצעות באוויר הפתוח ככל האפשר, בעוד שמדידות של הטמפרטורה והלחות נמדדות במקום מוצל ללא קרינת שמש ישירה. תצפיות ידניות מבוצעות לפחות פעם ביום, בעוד שמדידות אוטומטיות מבוצעות לפחות פעם בשעה. מדידות מזג האוויר בים מבוצעות על ידי ספינות ומצופי מזג אוויר נייחים ונסחפים, המודדים ערכים מטאורולוגים שונים במקצת, כגון טמפרטורת פני הים (SST), גובה הגלים, מרווח בין הגלים, כימיקלים שונים הנשפכים לים ועוד.
מכשירים למדידת מזג אוויר
בתחנות מזג אוויר סטנדרטיות קיימים המכשירים הבאים:
בתחנות מזג אוויר אוטומטיות בנמלי תעופה, משתמשים במכשירים נוספים:
תחנות מתוחכמות יותר מודדות את מדד הקרינה האולטרה סגולה, רטיבות העלים, לחות הקרקע, טמפרטורת הקרקע, טמפרטורת המים בבריכות, אגמים, נחלים או נהרות, ונתונים אחרים.
חשיפה
פרט לאותם מכשירים הדורשים חשיפה ישירה לערכים הנמדדים כגון מד רוח, מד גשם, מד קרינת השמש וכדומה, המכשירים צריכים להיות מוגנים בסוכה מטאורולוגית מאווררת מדגם סטיבנסון, כדי למנוע קרינת שמש ישירה על הציוד. המכשור צריך לאפשר הקלטה של הנתונים. ללא הקלטות אוטומטיות נדרשת עבודה ידנית משמעותית לשמירת הנתונים. כמו כן המכשור צריך לאפשר שידור אוטומטי של הנתונים, בפורמט כגון METAR, כי נתוני מזג אוויר הנמדדים בו זמנית ממספר תחנות נדרשים לחיזוי מזג אוויר.
תחנת מזג אוויר
תחנת מזג אוויר כוללת קבוצה של מכשירי מדידת מזג אוויר המופעלים על ידי אדם פרטי, מועדון, עמותה או עסק. תחנות מזג אוויר הפכו מתקדמות יותר ויכולות לכלול חיישנים רבים ושונים למדידת תנאי מזג האוויר. חיישנים אלו יכולים להשתנות בין הדגמים וצרכי המשתמש, אך רובם מודדים את מהירות הרוח, כיוון הרוח, טמפרטורות חיצוניות ופנימיות, לחות חיצונית ופנימית, לחץ ברומטרי, כמות גשם וקרינת UV/קרינת השמש. קיימים חיישנים אחרים שביכולתם למדוד את לחות הקרקע, טמפרטורת הקרקע ורטיבות העלים. איכות, נתוני מזג האוויר הנמדדים בתחנות, מושפעת מכמות וסוגי החיישנים שבתחנות ומיקומן. נתוני תחנות מזג אוויר יכולים להשתנות במידה רבה, דבר שמקשה על הקביעה אילו תחנות אוספות נתונים מדויקים, משמעותיים וברי-השוואה.
תחנות מזג אוויר כוללות בדרך כלל קונסולה דיגיטלית המספקת קריאות של הנתונים הנאספים. קונסולות אלו עשויות להתממשק למחשב אישי שבו ניתן להציג, לאחסן ולהעלות נתונים לאתרי אינטרנט או למערכות להטמעת/הפצת נתונים.
תחנות מזג אוויר מופעלות ברמה לאומית ארצית, ברמה בינלאומית, ברמת בעלי תחנות פרטיות ולמטרות חינוך. חלק מבעלי התחנות הפרטיות חולקים את הנתונים המתקבלים מהתחנות שלהם עם אחרים. הם עושים זאת על ידי חיבור ידני של דוחות ידניים, או, בהפצת נתונים דרך האינטרנט או באמצעות רדיו חובבים. היישום Citizen Weather Observer בקיצור (CWOP) מאפשר שיתוף מידע בין תחנות מזג אוויר פרטיות. אתר האינטרנט מחתרת מזג האוויר הוא אתר פופולרי נוסף לשיתוף של נתוני מזג האוויר עם אחרים ברחבי העולם. כמו ב-CWOP, לכל תחנה המגישה נתונים ל-Weather Underground יש דף אינטרנט ייחודי המציג את הנתונים שהוגשו. אתר האינטרנט של תצפיות מזג האוויר (WOW) של השירות המטאורולוגי הבריטי בבריטניה מאפשר גם שיתוף והצגה של נתונים מתחנות פרטיות.
ספינות ייעודיות
ספינת מזג אוויר היא ספינה שהוצבה באוקיינוס כפלטפורמה למדידת מזג אוויר לשימוש לחיזוי מזג האוויר. ספינת מזג האוויר נועדה גם לסייע בפעולות חיפוש והצלה ולתמוך בטיסות טרנס-אטלנטיות באזור הצבתה. השימוש בספינות מזג אוויר הוכיחה את עצמה כמועילה מאוד במהלך מלחמת העולם השנייה. ארגון התעופה האזרחית הבינלאומית (ICAO) הקים רשת עולמית של 13 ספינות מזג אוויר בשנת 1948. מתוך 12 הספינות שנותרו בפעילות בשנת 1996, תשע ספינות היו ממוקמות בצפון האוקיינוס האטלנטי בעוד ששלוש היו ממוקמות בצפון האוקיינוס השקט. הסכם השירות של ספינות מזג האוויר הסתיים בשנת 1990. תצפיות מזג אוויר מספינות מזג האוויר היו מועילות למחקרי רוח וגלים. ספינת מזג האוויר האחרונה הייתה MS Polarfront, הידועה כתחנת מזג אוויר M ("jilindras") שהייתה מוצבת ב-66°N, 02°E, היא נוהלה על ידי המכון המטאורולוגי הנורווגי. השירות של MS Polarfront הופסק ב-1 בינואר 2010. מאז שנות ה-60 תפקיד ספינות מזג האוויר הוחלף ברובו על ידי לוויינים, מטוסים לטווח ארוך ומצופי מזג אוויר. מאידך תצפיות מזג אוויר מאניות נמשך על ידי אלפי אניות סוחר האוספות ומשדרות נתוני מזג אוויר תוך כדי פעילותן המסחרית. פרויקט מיקור ההמונים Old Weather מתמלל יומנים ימיים של ספינות שהפליגו עוד לפני עידן הספינות הייעודיות.
מצופים ייעודיים
מצופי מזג אוויר הם מכשירים אשר אוספים נתוני מזג אוויר ונתוני אוקיינוגרפיה באוקיינוסים ובאגמים בעולם. מצופים שנעגנו בקרקעית הים, האוקיינוסים והאגמים היו בשימוש מאז שנת 1951. מצופים נסחפים הם מצופים שנסחפים על פני האוקיינוסים והימים עם זרמי הים והרוחות, הוכנסו לשימוש בסוף שנות ה-70. מצופים עוגנים, מחוברים לקרקעית הים באמצעות שרשראות, כבלי ניילון או פוליפרופילן. עם דעיכתו של פרויקט ספינות מזג האוויר, מצופי מזג האוויר קבלו את התפקיד הראשון בחשיבות במדידת נתוני מזג האוויר מעל הים הפתוח מאז שנות ה-70. במהלך שנות ה-80 וה-90, רשת של מצופים במרכז ובמזרח האוקיינוס השקט הטרופי, סייעה לחקור את התנודה הדרומית של תופעת האקלים המתרחשת אחת לכמה שנים אל ניניו. מצופי מזג אוויר עוגנים בעלי קוטר הנע בין 12-1.5 מטרים, בעוד שמצופים נסחפים קטנים יותר, בעלי קוטר שבין 30–40 סנטימטרים. מצופי סחיפה הם מצופי מזג האוויר הדומיננטיים מבחינת הכמות שלהם. בכל רחבי האוקיינוסים, הימים והאגמים נמצאים כ־1250מצופי סחיפה. לנתוני עוצמת הרוח הנמדדים ממצופים קיימת שגיאה קטנה יותר מזו הנמדדת בספינות. ישנם גם הבדלים בערכי מדידות טמפרטורת פני הים בין שתי הפלטפורמות.
תחנת מזג אוויר סינופטית
תחנות מזג אוויר סינופטיות הן תחנות אוטומטיות אשר אוספות מידע מטאורולוגי בזמן סינופטי 00h00, 06h00, 12h00, 18h00 ( UTC ) וגם בשעות הסינופטיות 03h00, 09h00, 15h00, 21h00 (UTC).
מכשירי המדידה הנפוצים בתחנות הסינופטיות הם: מד רוח, שבשבת רוח, חיישן לחץ אטמוספירי, מדחום, מד לחות ומד גשם.
נתוני מזג האוויר נערכים בפורמט מיוחד ומשודרים לארגון המטאורולוגיה העולמי WMO כדי לעזור במודלים של תחזית מזג האוויר.
רשתות
מגוון רשתות של תחנות מזג אוויר יבשתיות הוקמו ברחבי העולם. חלקם בסיסיים לניתוח חזיתות מזג אוויר ומערכות לחץ אטמוספירי, כמו רשת התצפית הסינופטית, קיימות רשתות אחרות שהן אזוריות יותר באופיים, הידועות כמזונטים.
תחנות מזג אוויר בישראל
השירות המטאורולוגיה הישראלי הקים ומחזיק ב-82 תחנות מזג אוויר לאומיות ברחבי המדינה. בנוסף הוא אוסף נתונים מכ-400 תחנות מזג אוויר פרטיות של מתנדבים. משרד החקלאות ופיתוח הכפר גם מרכז נתוני תחנות מזג אוויר מעשרות תחנות המופעלות על ידי חקלאים ברחבי המדינה הנותנות לחקלאים תחזית מטאורולוגית חקלאית.
MVP של היורוליג
ה-MVP של היורוליג (באנגלית: Euroleague MVP) הוא פרס שנתי המוענק לשחקן המצטיין של העונה הסדירה בליגת היורוליג, החל מעונת. בחירת השחקן המצטיין נעשית על ידי הצבעה של חברי תקשורת, המהווה 75% משקלול הקולות, והצבעה מקוונת של האוהדים המהווה את ה-25% הנותרים. הפרס מוענק על הצטיינות לאורך העונה הסדירה כולה, כולל שלב הבתים, שלב ה"טופ 16" ומשחקי ההצלבה. על הצטיינות במשחקי ה"פיינל פור" ניתן פרס ה-MVP של פיינל פור היורוליג.
באופן בלתי-רשמי, ההצלחה הקבוצתית של המועמדים לפרס משפיעה רבות על שיקולי המצביעים. נכון לשנת 2018, כל הזוכים בפרס הובילו את קבוצתם לפחות עד שלב חצי גמר היורוליג.
גאופוניקה
מקורות
האוסף של המאה ה-10 מיוחס לפעמים (באופן שגוי) לסופר קסיאנוס באסוס (המאה ה-6 או ה-7), שהאוסף שלו, שנקרא גם הוא "גאופוניקה", או "קטעים על חקלאות", שולב בחיבור ששרד. באסוס התבסס רבות על חיבורו של מלקט אחר על חקלאות, וינדוניוס אנטוליוס (המאה ה-4), "אוסף פעילויות חקלאיות".
המקורות היסודיים (העתיקים) של הגאופוניקה כוללים את פליניוס הזקן, סופרים שונים ביוונית על חקלאות ווטרינריה מהתקופה ההלניסטית והרומית שלא נשמרו, האגרונום הקרתגי מגון, ואפילו חיבורים הידועים בשמו של הנביא הפרסי זורואסטר. שמות המקורות העיקריים לכל חלק מצורפים לטקסט, אם כי גילם ונכונותם של ייחוסים אלה נותרים בספק.
מסורת כתב היד היווני מורכבת ביותר ואינה מובנת במלואה. תרגומים לסורית, פרסית אמצעית (פהלוי), ערבית וארמנית, מעידים על הפופולריות של החיבור ברחבי העולם.
תוכן
הגאופוניקה כוללת כל סוג של מידע "חקלאי", כולל ניחוש שמימי וארצי, גידול גפנים, גידול זיתים, דבוראות, רפואה וטרינרית, בניית בריכות דגים ועוד.
מגדל ויליס
מגדל ויליס (באנגלית: Willis Tower), המוכר גם בשמו הקודם מגדל סירס (באנגלית: Sears Tower), הוא גורד שחקים הממוקם ברחוב ווקר דרייב דרום 233 (233 S. Wacker Drive), שיקגו, אילינוי, ארצות הברית. הבניין מתנשא לגובה של 443 מטרים והוא בעל 110 קומות. בזכות כך, החזיק בתואר "הבניין הגבוה ביותר בעולם" בין השנים 1973–1998, עד השלמת בנייתם של מגדלי פטרונס שבמלזיה. כיום הוא הבניין השלישי בגובהו בארצות הברית (אחרי מגדל החירות ומגדל סנטרל פארק) וה-23 בגובהו בעולם. מגדל ויליס הוא אחד היעדים המועדפים על תיירים המגיעים לשיקגו וכ-1.3 מיליון איש פוקדים את קומת התצפית שלו בכל שנה. במרץ 2009, לאחר רכישת המגדל על ידי קבוצת ויליס הבריטית, הוחלט לשנות את שמו ממגדל סירס למגדל ויליס. שמו שונה רשמית ב-16 ביולי 2009.
באוגוסט 2012 העבירה חברת יונייטד איירליינס את משרדיה מבניין יונייטד, הממוקם בווקר דרייב מערב 77, למגדל ויליס. נכון ל-2014, חברת יונייטד היא השוכר הגדול ביותר במגדל ומשרדיה מתפרסים על פני 20 קומות.
במרץ 2015, רכשה קבוצת בלקסטון את הבניין תמורת 1.3 מיליארד דולר אמריקאי.
תכנון ובנייה
בשנת 1969, תאגיד סירס (Sears, Roebuck & Co.), שהיה הגדול בעולם בתחום הקמעונאות באותה תקופה והעסיק יותר מ-350,000 עובדים, החליט לאגד את כל משרדיו למבנה אחד מרכזי מתוך תפיסה ניהולית שצעד זה יקטין את הוצאות התאגיד. לשם כך, התאגיד שכר יועץ חיצוני, Arnstein, Gluck, Weitzenfeld & Minow (הידוע כיום בשם Arnstein & Lehr, LLP), שיצביע על תא השטח המתאים ביותר בעיר עבור מטרה זו. לאחר איסוף מידע, התייעצות עם רשויות מקומיות ופדרליות ובחינת תיאום רצונות התאגיד עם החוק, הודיע היועץ לתאגיד כי החלקה המתאימה ביותר לתוכניתם נמצאת באזור הידוע בשם אי האווזים (Goose Island) והיא תחומה ברחוב פרנקלין ממזרח, שדרת ג'קסון מדרום, רחוב ווקר דרייב במערב ורחוב אדמס בצפון. את החלקה חצה לשניים רחוב קווינסי. באותו זמן היו האישורים הנדרשים לפינוי רחוב קווינסי כדי לאחד בין שני השטחים. הצעד הבא, היה לרכוש את החלקה. לשם כך, החלה קבוצת עורכי דין ובראשם אנדרו אדסיט (Andrew Adsit) ממשרד עורכי הדין, ארנשטיין (Arnstein), לרכוש מגרש אחר מגרש בתוך אותה חלקה. במסגרת עסקה זו, קנה התאגיד 15 מבנים ישנים, שהיו בבעלות 1,000 איש, בסכום כולל של 2.7 מיליון דולר אמריקאי.
עם דרישות מרחב מיידיות של 279,000 מטרים רבועיים למשרדים ודרישות לאפשרות הרחבה של המבנה בזכות תחזיות הצמיחה, שכר התאגיד את משרד האדריכלים, "סקידמור, אואינג ומריל", לתכנן עבורו את בניין המשרדים, שלימים יהיה אחד הגדולים בעולם. האדריכל ברוס גרהם ומהנדס הבניין פלזור רהמן קהאן יצרו מבנה המורכב מ-9 מנסרות בגבהים שונים וכל אחת מהן מתפקדת באופן עצמאי. שטח הבסיס של כל מנסרה שווה, ומהווה את החלק התשיעי של שטח הבסיס של הבניין כולו. גובהן של שתי מנסרות מגיע עד הקומה ה-50, גובהן של שתי מנסרות אחרות מגיע עד הקומה ה-66, גובהן של שלוש מנסרות אחרות מגיע עד הקומה ה-90 ואילו רק שתי מנסרות מגיעות עד הקומה ה-108 ומגדירות את גובהו של הבניין כולו.
מגדל ויליס היה לראשון מבין תכנוניו של המהנדס קהאן בו השתמש בטכניקת מערכת המנסרות. מערכת זו הוכיחה עצמה כיעילה מאוד והשפיעה רבות על תכנוני גורדי שחקים שבאו אחריו. לדוגמה, בטכניקה זו השתמשו לתכנון הבורג' ח'ליפה בדובאי. כאות כבוד לתרומתו של קהאן, הוצב פסל בדמותו בלובי מגדל ויליס על ידי אגודת המהנדסים של אילינוי.
קומת התצפית
קומת התצפית, המכונה גם "סיפון השמיים" או "מפלס השמיים" (Skydeck), נפתחה ב-22 ביוני 1974. היא ממוקמת בקומה ה-103 של הבניין בגובה 412 מטרים והיא אחת האטרקציות התיירותיות בעיר. מקומה זו ניתן לראות את השטחים המישוריים של מדינת אילינוי, ימת מישיגן ואינדיאנה ואף ניתן לראות ביום בהיר את מישיגן וויסקונסין. ההגעה לקומת זו נעשית באמצעות מעליות שעולות אליה ב-60 שניות ומאפשרות לחוש בשינוי לחץ האוויר. קומת התצפית של מרכז ג'ון הנקוק, הנמוכה ב-98 מטרים, מהווה תחרות ל"מפלס השמיים". בנוסף, קיימת קומת תצפית בקומה ה-99 והיא פעילה אך ורק כשהקומה ה-103 סגורה. הכניסה לתיירים נמצאת בחזית הדרומית של הבניין שבשדרת ג'קסון.
בינואר 2009, החלו עבודות שיפוץ בקומה שכללו התקנת "קופסאות" זכוכית בולטות מחזית הבניין המאפשרות לתיירים שבתוכם לצפות ברחוב הנמצא 412 מטרים מתחת לרגליהם. ה"קופסאות", שיכולות לשאת עומס של 4 טון, נפתחו לציבור ב-2 ביולי 2009.
טיפוס
ב-25 במאי 1981, דן גודווין הצליח להשלים את הטיפוס החיצוני הראשון על מגדל סירס, כשהוא לבוש בתחפושת תוצרת בית של ספיידרמן ונעזר בכוסות יניקה וווי טיפוס, ולמרות מספר ניסיונות של מכבי האש של שיקגו לעצור אותו. גודווין נעצר בראש המגדל לאחר שבע שעות טיפוס על הבניין והועמד לדין כמסיג גבול. גודווין טען מצידו שטיפס על הבניין במטרה להסב את תשומת הלב לליקויים בהצלת אנשים הלכודים בגובה. לאחר חקירה ממושכת שוחרר.
באוגוסט 1999, מטפס צרפתי עירוני, אלן "ספיידרמן" רוברט, טיפס על הקיר החיצוני הבנוי מזכוכית ומפלדה עד ראש הבניין, כשהוא משתמש רק בידיו וברגליו, ובלי אמצעי בטיחות כלשהם.
העבודה-גשר-מרצ
העבודה-גשר-מרצ הייתה רשימת שמאל ישראלית שהורכבה משלוש מפלגות – העבודה, גשר ומרצ. הרשימה התמודדה ב, בראשותו של עמיר פרץ, יו"ר מפלגת העבודה. הרשימה קיבלה בבחירות 7 מנדטים, מתוכם 3 לעבודה, אחד לגשר ו-3 למרצ.
היסטוריה
ב-13 בינואר 2020 הכריזו ראשי העבודה ומרצ, עמיר פרץ וניצן הורוביץ על איחוד טכני בין הרשימות לקראת הבחירות לכנסת ה-23 מחשש שמא אחת או יותר מהרשימות לא תעבור את אחוז החסימה. לאיחוד קדם משא ומתן עם סיעת "כחול לבן", במסגרתו סוכם שמספר השרים שיוקצה לסיעות העבודה-גשר ומרצ בממשלתו העתידית של גנץ יתבסס על מספר חברי הכנסת של הסיעות ב (6 ו-5 בהתאמה). מפלגת גשר, בראשות אורלי לוי-אבקסיס, אשר רצה יחד עם מפלגת העבודה בבחירות הקודמות במסגרת העבודה-גשר, המשיכה אל שיתוף הפעולה המורחב. רשימת "המחנה הדמוקרטי", אשר מרצ הייתה חלק ממנה בבחירות הקודמות, התפרקה, אך יאיר גולן ממפלגת "ישראל דמוקרטית", שהייתה חלק מ"המחנה הדמוקרטי", הצטרף למרצ לקראת סגירת הרשימות.
לצורך האיחוד, תחילה אמור היה יאיר גולן להצטרף על בסיס מפלגת המדף "הבחירה הדמוקרטית", שמנהיגה לשעבר רומן ברונפמן העמיד לרשותו לשם כך, אך לבסוף, לאור קשיים טכניים, הצטרפו יאיר גולן ואמילי מואטי (שבעבר התמודדה בפריימריז במפלגת העבודה) אל מרצ ושובצו מטעמה. מיד לאחר השבעת הכנסת העשרים ושלוש, הגישה גשר בקשה להתפצל לסיעה נפרדת, על רקע מחלוקת סביב האפשרות של ממשלת מיעוט בתמיכת הרשימה המשותפת. הבקשה התקבלה ב-23 במרץ 2020 והסיעה התפצלה ל"העבודה–מרצ" ולגשר. ב-4 באפריל הודיע פרץ כי בכוונתו להתפצל מהסיעה המשותפת עם מרצ בעקבות המגעים לכניסת מפלגת העבודה לממשלה, והפיצול אושר כעבור יומיים.
חברי כנסת
רשימה המועמדים לבחירות לכנסת ה-23 כפי שהוגשה לוועדת הבחירות המרכזית ב-15 בינואר ומותכם נבחרו חברי הכנסת הבאים:
BTS
BTS (ידועה גם בשם bangtan boys) היא להקת בנים דרום־קוריאנית שהוקמה על ידי חברת התקליטים ביג היט אנטרטיינמנט בשנת 2010. שבעת חברי הלהקה, ג'ין, שוגה, RM, ג'יי-הופ, ג'ימין, V וג'ונגקוק, כותבים ומפיקים יחד את מרבית יצירותיהם. הלהקה נועדה להיות להקת היפ הופ, אך הסגנון המוזיקלי שלה התפתח לשילוב של מגוון ז'אנרים רחב. הליריקה שלה מתמקדת בבריאות הנפש, חוויות גיל ההתבגרות, אובדן, אהבה עצמית, אינדיבידואליזם והשלכות התהילה וההכרה, וכוללת גם התייחסויות לספרות, לפילוסופיה ולמושגים פסיכולוגיים.
הלהקה גובשה החל משנת 2010 והופיעה לראשונה בשנת 2013, עם אלבום הסינגל . בשנת 2014 פורסמו אלבומי האולפן הראשונים שלה בקוריאנית וביפנית, ו-, בהתאמה. אלבום האולפן השני של הלהקה בשפה הקוריאנית, Wings, היה הראשון שנמכר במיליון עותקים בדרום קוריאה. עד שנת 2018 התפרסמה הלהקה גם בשוק המוזיקה העולמי, והפכה ללהקה הקוריאנית הראשונה שקיבלה תואר זהב על ידי איגוד תעשיית ההקלטות האמריקאי (RIAA) ושהגיעה למקום הראשון במצעד הבילבורד 200. בשנת 2020 הפכה BTS ללהקה שהציגה ארבעה אלבומים במקום הראשון במצעד זה תוך הזמן הקצר ביותר מאז הביטלס, ואלבומה Love Yourself: Answer הפך לאלבום הקוריאני הראשון שקיבל תואר פלטינה על ידי ה-RIAA. באותה שנה היא גם הפכה לאמן הדרום קוריאני הראשון שהגיע למקום הראשון בבילבורד הוט 100 ובבילבורד גלובל 200, עם הסינגל המועמד לגראמי "Dynamite".
נכון לשנת 2022, BTS היא האמן הנמכר ביותר בהיסטוריה של דרום קוריאה לפי Circle Chart, לאחר שאלבומיה נמכרו ביותר מ-30 מיליון עותקים, ואלבום האולפן הרביעי שלה, Map of the Soul: 7, הוא האלבום הנמכר ביותר בהיסטוריה של דרום קוריאה. הלהקה היא גם האמן האסייתי והיוצר בשפה שאינה אנגלית הראשון שמילא את אצטדיוני ומבלי ורוז בול ושדורג בראש רשימת האמנים הנמכרים ביותר של הפדרציה הבין-לאומית לתעשייה הפונוגרפית. הלהקה זכתה בכמה פרסי המוזיקה האמריקאית, פרסי המוזיקה של בילבורד, פרסי דיסק הזהב ופרסים נוספים, והייתה מועמדת למספר פרסי גראמי. כמו כן נאמו חברי הלהקה שלוש פעמים בעצרת הכללית של האומות המאוחדות והקימו את קמפיין "Love Myself", שנועד לסייע בהפחתת אלימות, בשיתוף עם יוניס"ף. הלהקה נכללה ברשימת ה"טיים 100" והופיעה גם ברשימות "25 האנשים המשפיעים ביותר באינטרנט" ו"מנהיגי הדור הבא" של המגזין, שם תוארו חבריה כ"נסיכי הפופ". בשנת 2018 הפכו חברי הלהקה לחברים הצעירים ביותר במסדר ההצטיינות התרבותית של דרום קוריאה, כשזכו במדליית הוואוואן להצטיינות תרבותית על תרומתם להפצת התרבות והשפה הקוריאנית.
ביוני 2022 הודיעו חברי הלהקה על השעיית פעילותם המשותפת ועל גיוסם לצבא דרום קוריאה. החבר המבוגר ביותר בלהקה, ג'ין, החל את שירותו הצבאי בדצמבר 2022. הלהקה צפויה להתאחד בשנת 2025.
שם
השם "BTS" הוא קיצור של הביטוי הקוריאני "Bangtan Sonyeondan" (הנגול: 방탄소년단; הנג'ה: 防彈少年團), שמשמעותו "צופים חסיני כדורים". לדברי חבר הלהקה ג'יי-הופ, השם מייצג את שאיפתם של חברי הלהקה "לחסום סטריאוטיפים, ביקורת וציפיות שמכוונים למתבגרים כמו כדורים". לדבריו של מנכ"ל ביג היט אנטרטיינמנט, באנג סי-היוק, השם מסמל את "הפריפריה" בה קיימים חברי הלהקה, כבני דור צעיר שנלחם נגד החברה הקוריאנית השמרנית.
ביפן ידועה הלהקה גם בשם "Bōdan Shōnendan" (防弾少年団), שמשמעותו זהה.
ביולי 2017 הודיעו חברי הלהקה שהם יזדהו גם כקיצור של הביטוי האנגלי "Beyond the Scene" ("מאחורי הקלעים"), כ"חלק מהזהות החדשה שלהם".
2016–2010: גיבוש, בכורה, והצלחה מתונה
BTS נועדה מלכתחילה להיות להקת היפ-הופ. עם זאת, לאחר שביג היט אנטרטיינמנט חוותה ירידה בהכנסות מאלבומי היפ-הופ, החליט מנכ"ל החברה, באנג סי-היוק, להקים להקה בעלת סגנון חופשי יותר, שחבריה יהיו עצמאיים ויקבלו חופש פעולה נרחב יותר. האודישנים ללהקה נערכו בשנת 2010, ולאחר גיבוש הקבוצה חיו חברי הלהקה יחד, התאמנו ובשנת 2013 הופיעו לראשונה בפני קהל קטן של אישים בתעשייה.ב-12 ביוני 2013 פרסמה הלהקה את אלבום הבכורה שלה, ', עם הסינגל המוביל "No More Dream", כחלק הראשון בטרילוגיית מיני-אלבומים בשם "school trilogy" שעסקה בקשיי גיל ההתבגרות. ' לא זכה למכירות נרחבות, אך הגיע לחמישייה הראשונה במצעד המוזיקה הקוריאנית של Gaon.
ב-11 בספטמבר 2013 פרסמה הלהקה את אלבומה השני, , עם הסינגל המוביל "N.O.". בסוף אותה שנה זכתה הלהקה במספר פרסים דרום קוריאניים בקטגוריית האמן החדש של השנה.
בפברואר 2014 פרסמה הלהקה את האלבום, עם הסינגלים "Boy in Luv" ו-"Just One Day". האלבום הגיע למקום הראשון במצעד האלבומים של Gaon, והופיע לראשונה במצעד אלבומי העולם של בילבורד, במקום השלישי. לאחר פרסום האלבום הופיעו חברי BTS בפגישת מעריצים ראשונה בסיאול, והודיעו על על השם הרשמי של קהילת המעריצים שלהם – "A.R.M.Y", ראשי תיבות של "Adorable Representative M.C for Youth".
ביולי 2014 ביצעו חברי הלהקה קונצרט במערב הוליווד - ההופעה הראשונה שלהם בארצות הברית, ובאוגוסט של אותה שנה הופיעו בפסטיבל המוזיקה KCON בלוס אנג'לס.
סדרת "The Most Beautiful Moment in Life"
באפריל 2015 פרסמה הלהקה את האלבום , החלק הראשון בטרילוגיית המיני-אלבומים "The Most Beautiful Moment in Life". הסינגל המוביל של האלבום, "I Need U", דורג במקום החמישי במצעד המוזיקה של Gaon וזיכה את הלהקה בפרס בתוכנית הטלוויזיה של. סינגל נוסף מהאלבום, "Dope", הגיע למקום השלישי במצעד שירי העולם הדיגיטליים של בילבורד, והווידאו קליפ שלו הפך לראשון של הלהקה שצבר 100 מיליון צפיות ביוטיוב.
סיור ההופעות "The Red Bullet Tour" חודש ביוני 2015 תחת הכותרת "2015 Live Trilogy Episode II: The Red Bullet", והסתיים באוגוסט אותה שנה. בסך הכל משך הסיור כ-80,000 צופים ב-13 מדינות. ב-17 ביוני פורסמו גרסאות יפניות לשירים "For You", "War of Hormone" ו-"Let Me Know". בנובמבר 2015 פרסמה הלהקה את החלק השני בטרילוגיה,, ויצאה לסיבוב ההופעות השלישי שלה, , בדרום קוריאה וביפן. The Most Beautiful Moment in Life, Pt. 2 הגיע לראש מצעד המוזיקה השבועי של Gaon, מצעד ה-Heatseekers ומצעד אלבומי העולם של בילבורד, והופיע, לראשונה בתולדות הלהקה, במצעד הבילבורד 200.
במאי 2016 פורסם החלק האחרון בטרילוגיה,. שלושת הסינגלים של האלבום,"Fire", "Save Me" ו-"Epilogue: Young Forever", דורגו בשלושת המקומות הראשונים במצעד שירי העולם הדיגיטליים של בילבורד. האלבום עמד בראש המצעד השבועי של Gaon בדרום קוריאה במשך שבועיים רצופים, הגיע למקום ה-107 במצעד הבילבורד 200 וזכה בטקס פרסי המוזיקה של מלון לשנת 2016  בקטגוריית אלבום השנה. המשך סיבוב ההופעות השלישי של הלהקה, "The Most Beautiful Moment in Life On Stage: Epilogue", נערך בין מאי לאוגוסט 2016.
Youth ו-Wings
בספטמבר 2016 פורסם אלבומה השני של הלהקה בשפה היפנית,. האלבום מכר 44,547 עותקים ביום פרסומו ודורג במקום הראשון במצעד האלבומים היומי של Oricon. חודש לאחר מכן פורסם אלבום נוסף בקוריאנית, Wings. האלבום עלה מיד לפסגת שמונה מצעדי מוזיקה שונים, ודורג במקום הראשון במצעד האלבומים של iTunes ב-23 מדינות. האלבום דורג במקום ה-26 במצעד הבילבורד 200 עם 16,000 יחידות שקולות לאלבום בארצות הברית - השבוע הטוב ביותר לאלבום קיי-פופ אי פעם, והפך לאלבום הנמכר ביותר בתולדות מצעד המוזיקה של Gaon. בדצמבר זכתה הלהקה בפרס אמן השנה בטקס פרסי המוזיקה האסייתית של Mnet.
בפברואר 2017 פורסם האלבום הקוריאני You Never Walk Alone, גרסה מחודשת של Wings. You Never Walk Alone הפך לאלבום הקוריאני שמכר הכי הרבה עותקים בחודש הראשון לפרסומו אי פעם, עם 1.49 מיליון עותקים שנמכרו בתוך חודש. הסינגל המוביל של האלבום, "Spring Day", זכה בפרס השיר הטוב ביותר בטקס פרסי המוזיקה של מלון לשנת 2017. עם צאת האלבום יצאה הלהקה לסיבוב הופעות בקוריאה ובאמריקה, שנקרא. במאי 2017 השתתפו חברי הלהקה בטקס פרסי המוזיקה של בילבורד וזכו בפרס לאמן החברתי המוביל, וכך הפכה BTS ללהקת הקיי-פופ הראשונה שזכתה בפרס בילבורד אי פעם.
סדרת "Love Yourself"
בספטמבר 2017 פרסמה הלהקה את Love Yourself: Her, הראשון בסדרת מיני-אלבומים בשם "Love Yourself", שעסקה באהבה ובקבלה עצמית. האלבום דורג במקום הראשון במצעד המוזיקה של Gaon ובמקום השביעי בבילבורד 200, הדירוג הגבוה ביותר לאלבום של להקה קוריאנית אי פעם, ונמכר ב-1.2 מיליון עותקים בתוך פחות מחודש. הסינגל המוביל של האלבום, "DNA", השיג למעלה מ-22 מיליון צפיות ביוטיוב בתוך 24 השעות הראשונות לפרסומו, והפך לקליפ בעל הצפיות הרבות ביותר תוך 24 שעות של להקת קיי-פופ עד אז. לראשונה בתולדות הלהקה נכנס הסינגל למצעד הבילבורד הוט 100, במקום ה-85, והפך את BTS ללהקת הבנים הדרום-קוריאנית הראשונה שנכנסה למצעד. שבוע לאחר מכן עלה הסינגל למקום ה-67. סינגל נוסף מהאלבום, "Mic Drop", דורג במקום ה-28 וכך הפך לשיר עם הדירוג הגבוה ביותר במצעד זה של להקת קיי-פופ אי פעם. שני הסינגלים קיבלו תואר זהב על ידי איגוד תעשיית ההקלטות האמריקאי (RIAA) בתחילת 2018, ו-"Mic Drop" קיבל תואר פלטינה בהמשך אותה שנה.
בנובמבר 2017 הופיעה הלהקה בטקס פרסי המוזיקה האמריקאית, והפכה ללהקה הקוריאנית הראשונה שעשתה זאת. בדצמבר זכתה הלהקה בפעם השנייה בפרס אמן השנה בטקס פרסי המוזיקה המוזיקה האסייתית של Mnet, ופרסמה ביפן את "DNA" ואת "Mic Drop" יחד עם שיר חדש, "Crystal Snow", כאלבום סינגל. האלבום דורג במקום הראשון במצעד המוזיקה של Oricon, והפך לאלבום היחיד של אמן זר שזכה לתואר פלטינה כפולה ביפן בשנת 2017. בינואר 2018 זכו חברי BTS בפרסים מרכזיים בטקס פרסי דיסק הזהב ובטקס פרסי המוזיקה של סיאול. במרץ פרסמה הלהקה סדרה תיעודית בת שמונה פרקים בשם "Burn the Stage", שסיפקה הצצה אל מאחורי הקלעים של סיבוב ההופעות "wings" משנת 2017. ב-4 באפריל פורסם אלבום האולפן השלישי של הלהקה בשפה היפנית,. למחרת פורסם סרט קצר בשם "Euphoria: Theme of Love Yourself: Wonder" ולאחריו שיר הסולו של ג'ונגקוק "Euphoria", כקדימון לאלבום האולפן השלישי של הלהקה בשפה הקוריאנית,. האלבום פורסם ב-18 במאי 2018 והפך לאלבום הקיי-פופ הראשון שדורג במקום הראשון במצעד הבילבורד 200, ולאלבום הראשון בשפה זרה שהגיע להישג זה מזה 12 שנה. הסינגל המוביל של האלבום, "Fake Love", הופיע, לראשונה עבור להקת קיי-פופ, בעשירייה הראשונה במצעד הבילבורד הוט 100. יומיים לאחר פרסום האלבום הופיעו חברי הלהקה לראשונה על הבמה בטקס פרסי המוזיקה של בילבורד וזכו שוב בפרס לאמן החברתי המוביל.
באוגוסט 2018 פורסם אלבום האוסף Love Yourself: Answer, עם הסינגל המוביל "Idol" בהשתתפות ניקי מינאז'. האלבום דורג במקום הראשון במצעד הבילבורד 200, עם 185,000 יחידות שקולות לאלבום. הווידאו קליפ של "Idol" צבר למעלה מ-45 מיליון צפיות ביוטיוב ביממה הראשונה לפרסומו, וכך שבר את שיא מספר הצפיות תוך 24 שעות לווידאו קליפ. בנובמבר 2018, Love Yourself: Answer הפך לאלבום הקוריאני הראשון שקיבל תואר זהב על ידי איגוד תעשיית ההקלטות האמריקאי. מאוחר יותר זכו Love Yourself: Answer ו-"Idol" גם בתואר פלטינה. במקביל לפרסום האלבום יצאו חברי הלהקה לסיבוב ההופעות, במהלכו ביקרו ב-12 מדינות והפכו לאמן הקוריאני הראשון שהופיע באצטדיון בארצות הברית. בספטמבר 2018 נאמו חברי BTS בעצרת הכללית של האומות המאוחדות. באוקטובר חידשו חברי הלהקה את החוזה עם ביג היט אנטרטיינמנט והאריכו את תוקפו עד שנת 2026. באותו חודש פרסמו את הסינגל "Waste It on Me", יצירתם הראשונה בשפה האנגלית.
בנובמבר 2018, תוכנית טלוויזיה יפנית ביטלה הופעה מתוכננת של BTS לאחר שפורסמו תמונות של חבר הלהקה ג'ימין לובש חולצה עם הדפס של סיסמאות קוריאניות פטריוטיות ותמונה של ענן הפטרייה שנוצר לאחר הטלת פצצות האטום על הירושימה ועל נגסאקי. מרכז שמעון ויזנטל גינה את לבישת החולצה ואת השימוש שעשתה הלהקה בסמלים נאציים בצילומים ובהופעות. חברת ביג היט אנטרטיינמנט פרסמה התנצלות וטענה שהסמלים בהם השתמשה הלהקה נועדו לייצג את מערכת החינוך האחידה והקפדנית של קוריאה הדרומית, ולא את הנאציזם. ההתנצלות התקבלה על ידי אגודת נפגעי פצצות האטום הקוריאנית ומרכז שמעון ויזנטל.
בסוף שנת 2018 זכתה הלהקה בפרס לאמן השנה בטקס פרסי המוזיקה של Mnet לשנת 2018 ודורגה במקום השמיני במצעד האמנים המובילים לסוף השנה ובמקום השני בדירוג הצמד/הלהקה המובילים של "בילבורד". בנוסף נכללה הלהקה ברשימת "50 האנשים המשפיעים ביותר" של בלומברג, בשל "נכונותה לעסוק בנושאים חברתיים, בבריאות נפשית ובפוליטיקה, למרות היותה בז'אנר שמצויר לעיתים קרובות כ'מסטיקי'".
Map of the Soul
בפברואר 2019 הגישו חברי BTS את פרס "אלבום ה-R&B הטוב ביותר" בטקס פרסי הגראמי. באפריל נכללה הלהקה ברשימת ה"טיים 100". באותו חודש פורסם מיני-אלבום בשם, עם הסינגל המוביל "Boy with Luv" בהשתתפות הזמרת האמריקאית הלסי. לאחר פרסום האלבום הופיעו חברי BTS, לראשונה עבור אמני קיי-פופ, בתוכנית הטלוויזיה האמריקאית סאטרדיי נייט לייב. Map of the Soul: Persona הפך לאלבום הראשון בשפה הקוריאנית שהגיע למקום הראשון במצעדים בבריטניה, בקנדה ובאוסטרליה, ולאלבום השלישי של הלהקה שהגיע למקום הראשון בבילבורד 200. בקוריאה נמכר האלבום בכ-3.69 מיליון עותקים, מה שהפך אותו לאלבום הנמכר ביותר בקוריאה בכל הזמנים, וזיכה אותו בשיא גינס. "Boy with Luv" הופיע במקום השמיני בבילבורד הוט 100 באפריל 2019 - המיקום הגבוה ביותר לשיר קיי-פופ עד אז.
בטקס פרסי המוזיקה של בילבורד 2019 זכתה הלהקה בפרסים ללהקה המובילה ולאמן החברתי המוביל. לאחר מכן יצאה הלהקה להמשך סיבוב ההופעות הקודם שלה, תחת השם "Love Yourself: Speak Yourself". ביוני פורסם משחק וידאו המבוסס על הלהקה, "BTS World", בליווי פסקול שביצעה הלהקה. הפסקול קיבל תואר פלטינה כפולה מאיגוד תעשיית ההקלטות הדרום קוריאני (KMCA). ביולי פרסמה הלהקה את הסינגל "Lights". הסינגל הופיע, לראשונה בתולדות הלהקה, במקום ה-81 ביפן הוט 100 ב-8 ביולי 2019, והגיע למקום הראשון בשבוע שלאחר מכן. כחודש לאחר מכן, קיבל "Lights" אישור על מכירת מיליון עותקים מאיגוד תעשיית ההקלטות היפני (RIAJ).
בדצמבר הפכה BTS ללהקה הראשונה שגרפה את ארבעת הפרסים הראשיים ב ובפרסי המוזיקה המוזיקה האסייתית של Mnet. בטקס פרסי דיסק הזהב ה-34 הפכה BTS לאמן הראשון שזכה בפרסי דאסאנג הן בקטגוריות השירים הדיגיטליים והן בקטגוריות האלבומים הפיזיים. הלהקה סיימה את 2019 במקום הרביעי בדירוג 200 האמנים המובילים של בילבורד לצמד/להקה. Map of the Soul: Persona דורג במקום השישי ברשימת 10 האלבומים המובילים בארצות הברית, והיה האלבום הפיזי השני הנמכר ביותר בארצות הברית בשנת 2019, לפי MRC Data. בנוסף הוגדר Map of the Soul: Persona כאלבום השלישי הנמכר ביותר לשנת 2019 על ידי הפדרציה הבין-לאומית לתעשייה הפונוגרפית (IFPI), מה שהפך את BTS לאמן הקוריאני הראשון שדורג במצעד 10 האלבומים המובילים העולמי פעמיים רצופות. הלהקה גם דורגה במקום השביעי ברשימת האמנים הנמכרים ביותר של IFPI לשנת 2019 - הפעם הראשונה שאמן שאינו דובר אנגלית הגיע להישג זה.
באפריל 2020 הפכה הלהקה לאמן הקוריאני הראשון שמכר יותר מ-20 מיליון אלבומים במצטבר, מה שהפך אותה לאמן הנמכר ביותר בהיסטוריה של דרום קוריאה. באותו חודש, על רקע מגבלות מגפת הקורונה, ערכה הלהקה אירוע מקוון בן יומיים בשם "Bang Bang Con", שבו שיתפה צילומים של קונצרטים קודמים בערוץ היוטיוב שלה. ב-7 ביוני הופיעה הלהקה באירוע המקוון "Dear Class of 2020" של יוטיוב, עם השירים "Boy with Luv", "Spring Day" ו-"Mikrokosmos". ב-14 ביוני, במסגרת חגיגות יום השנה השביעי להופעת הבכורה של הלהקה, ערכו חברי BTS קונצרט מקוון בשידור חי, שנקרא "Bang Bang Con: The Live". הקונצרט נצפה על ידי 756,000 צופים בשידור חי מ-107 מדינות ואזורים, וקבע את שיא הצופים הרבים ביותר לקונצרט וירטואלי בתשלום. ב-19 ביוני פרסמה הלהקה את הסינגל היפני "" כסינגל מוביל מתוך האלבום הרביעי שלה בשפה היפנית,. האלבום פורסם ב-14 ביולי. הוא נמכר בלמעלה מ-564,000 עותקים בשבוע הראשון לפרסומו, ושבר את שיא המכירות הגבוהות ביותר בשבוע הראשון לאלבום של אמן זר ביפן.
Dynamite", Be" ו-BTS, the Best
באוגוסט 2020 פרסמה הלהקה את הסינגל הראשון שלה בשפה האנגלית, "Dynamite". הסינגל דורג במקום הראשון במצעד הבילבורד הוט 100 בארצות הברית, והפך את BTS לאמן הדרום קוריאני הראשון שהגיע למקום הראשון במצעד זה. הסינגל גם עמד בראש מצעדי הבילבורד גלובל 200 והבילבורד גלובל ללא ארצות הברית בשבוע שהסתיים ב-24 בספטמבר, והפך לסינגל הראשון שעמד בראש שני המצעדים בו זמנית. "Dynamite" הגיע למקום החמישי במצעד 40 שירי המיינסטרים ובמצעד סינגלי הפופ של בילבורד - הדירוג הגבוה ביותר לאמן קוריאני עד אז, ואף הגיע למקום הראשון במצעד ההשמעות ברדיו הישראלי של חברת מדיה פורסט. ב-31 באוגוסט, חברי BTS הופיעו לראשונה בטקס פרסי הווידאו קליפים של MTV, שם ביצעו את ההופעה החיה הראשונה של "Dynamite", וזכו בארבעה פרסים: קליפ הלהקה הטוב ביותר, הכוריאוגרפיה הטובה ביותר, קליפ הפופ הטוב ביותר וקליפ הקיי-פופ הטוב ביותר. ב-14 באוקטובר הם ביצעו את הסינגל בטקס פרסי המוזיקה של בילבורד, וזכו בפרס לאמן החברתי המוביל בפעם הרביעית ברציפות.
ב-2 באוקטובר 2020 פרסמה הלהקה רמיקס לסינגל "Savage Love (Laxed – Siren Beat)" של ג'אוש 685 ושל ג'ייסון דירולו. הרמיקס דורג במקום הראשון בבילבורד הוט 100. ב-10 וב-11 באוקטובר קיימה הלהקה קונצרט וירטואלי בן יומיים בשיטת שלם וצפה בסיאול, שנקרא "Map of the Soul ON:E". הקונצרט נצפה על ידי 993,000 צופים מ-191 מדינות ואזורים. ב-20 בנובמבר פרסמה הלהקה את אלבום האולפן החמישי שלה בשפה הקוריאנית, Be, עם הסינגל המוביל "Life Goes On". האלבום דורג במקום הראשון בבילבורד 200, ו-"Life Goes On" דורג במקום הראשון בבילבורד הוט 100 - הסינגל השלישי ברציפות של BTS שהגיע למקום הראשון במצעד זה תוך שלושה חודשים, והשיר הראשון אי פעם שבוצע בעיקר בקוריאנית והגיע לראש המצעד.
ב-24 בנובמבר 2020 הפכה להקת BTS לאמן הקיי-פופ הראשון שהוכר על ידי, כאשר הפכה למועמדת לפרס גראמי לביצוע הפופ הטוב ביותר של צמד/להקה בטקס פרסי גראמי ה-63 עם הסינגל "Dynamite". בנוסף זכתה הלהקה בפרס המוזיקה הבינלאומית המיוחד בטקס פרסי התקליטים של יפן לשנת 2020.
במרץ 2021 דורגה הלהקה בראש רשימת האמנים הנמכרים ביותר בשנת 2020 של הפדרציה הבין-לאומית לתעשייה הפונוגרפית, מה שהפך אותה לאמן האסייאתי הראשון ולאמן הראשון שלא יוצר באנגלית שהגיע להישג זה. בנוסף תפסה הלהקה שלושה מקומות במצעד מכירות האלבומים העולמי לשנת 2020, עם Map of the Soul: 7 במקום הראשון, Be (Deluxe Edition) במקום השני ו-Map of the Soul: 7 – The Journey במקום השמיני. במצעד האלבומים העולמי לכל הפורמטים דורג Map of the Soul: 7 במקום הראשון ו-Be (Deluxe Edition) במקום הרביעי. ב-14 במרץ 2021 ביצעה הלהקה את "Dynamite" בטקס פרסי הגראמי, אך לא זכתה בפרס.
ב-1 באפריל פרסמה הלהקה את "Film Out", הסינגל המוביל מתוך אלבום האוסף היפני BTS, the Best. ב-17 באפריל התקיים קונצרט חינמי מקוון בשם "Bang Bang Con 21", במהלכו שיתפה הלהקה צילומים מהקונצרטים הקודמים שלה.
"Butter", "Permission to Dance" ו-Proof
ב-21 במאי 2021 פרסמה הלהקה את הסינגל השני שלה בשפה האנגלית, "Butter". עם 11.042 מיליון השמעות ראשונות במצעד העולמי של ספוטיפיי, השיר קבע שיא חדש בכל הזמנים להופעת הבכורה הגדולה ביותר בתולדות הפלטפורמה, וזכה לשיא גינס על ההישג. כמו כן דורג השיר במקום הראשון בבילבורד הוט 100. ב-9 ביולי פורסם סינגל נוסף באנגלית, "Permission to Dance". שיר זה דורג במקום השמיני במצעד השירים הדיגיטליים. ב-24 בספטמבר פרסמה הלהקה את הסינגל "My Universe", בשיתוף עם הלהקה הבריטית קולדפליי. הסינגל הגיע ישירות למקום הראשון בבילבורד הוט 100, מה שהפך אותו לשיתוף הפעולה הראשון בין שתי להקות שהגיע לראש המצעד.
הפסקת פעילות וגיוס
ב-14 ביוני, במפגש לרגל יום השנה התשיעי להקמת הלהקה, הודיעו חבריה על השעיית פעילותם כלהקה. לאחר מכן הבהיר דובר ביג היט אנטרטיינמנט שהלהקה לא עומדת להתפרק או לצאת להפסקה, ושחבריה רק "יתמקדו כעת בקריירות הסולו שלהם". לאחר ההודעה ירד שווי השוק של תאגיד הייב בלמעלה מ-1.5 מיליארד דולר. בנוסף, התקרב מועד הגיוס של חבר הלהקה המבוגר ביותר, ג'ין; על פי חוקי דרום קוריאה, כל הגברים הכשירים צריכים לשרת בצבא 21-18 חודשים עד גיל 28, ומועד הגיוס של ג'ין כבר נדחה לגיל 30. פורסמה הודעה על קונצרט מתוכנן בפוסאן כחלק ממסע הקמפיין של העיר לאירוח התערוכה העולמית ב-2030, אך שווי המניות של הייב הוסיף לצנוח אל מתחת לסכום ההנפקה הראשונה לציבור של התאגיד, על רקע העלאת ספקולציות לגבי השלכות גיוסם הצפוי של חברי הלהקה וחשש מהתפרקות הלהקה. ההופעה בפוסאן נערכה ב-15 באוקטובר; סוכנות הידיעות בלומברג דיווחה עליה כהצלחה, אך ציינה שלא צפויות הופעות נוספות. ב-17 באוקטובר 2022 אישרה חברת התקליטים כי חברי הלהקה ישרתו בצבא הדרום קוריאני, כאשר הלהקה צפויה להתאחד בשנת 2025 לאחר סיום חובות השירות שלהם. על פי ההערכות, השירות הצבאי של חברי הלהקה יגרום הפסד של כמעט 10 מיליארד דולר לתאגיד הייב, והפסד של כמעט 39 מיליארד דולר לכלכלת דרום קוריאה.
בסוף אוקטובר קיבלה הלהקה חמש מועמדויות לפרסי המוזיקה האסיאתית של Mnet לשנת 2022, וחבריה קיבלו שמונה מועמדויות נוספות כאמני סולו. בנובמבר קיבלה הלהקה שלוש מועמדויות לטקס פרסי גראמי ה-65 ביניהם מועמדות לפרס ביצוע הפופ הטוב ביותר של צמד/להקה, מה שהפך את BTS לאמן היחיד שהיה מועמד שלוש שנים ברציפות בקטגוריה זו מאז הצגתה ב-2011. בנוסף, הלהקה זכתה בפרס לצמד או להקת הפופ האהובה ביותר ובפרס לאמן הקיי-פופ האהוב ביותר בטקס פרסי המוזיקה האמריקאית לשנת 2022. באמצע דצמבר החל ג'ין את שירותו הצבאי.
לאחר הפרידה המתוכננת, סרט ההופעה של הלהקה, BTS 'Yet to Come' in Busan שוחרר ב-1 בפברואר 2023. יו"ר הייב, באנג סי-היוק, הצהיר ב- 15 במרץ 2023, שייתכן שהקאמבק שלהם ב-2025 לא יתרחש על ציר הזמן הזה מכיוון שהיה קשה לכוון תאריך ספציפי, ושהם עדיין לא דנו בחידוש החוזה שלהם. ב-18 באפריל החל ג'יי-הופ את שירותו הצבאי. ב-12 במאי, הוציאה BTS את הפסקול "The Planet" לסדרת האנימציה הדרום קוריאנית "Bastions". ב-9 ביוני 2023, לרגל מלוא עשור להופעת הבכורה של BTS, פרסמה הלהקה את הסינגל . הסינגל הגיע ישירות לראש המצעד הגלובלי של ספוטיפיי, והפך את BTS ללהקת הבנים הדרום קוריאנית הראשונה שהגיעה למקום הראשון פעמיים. ביולי פרסמו חברי הלהקה ספר בשם "Beyond the story", המסכם עשר שנות פעילות. הספר הפך לרב-מכר מיד עם פרסומו.
סגנון מוזיקלי
היפ-הופ הוא הסגנון הדומיננטי במוזיקה שיוצרת הלהקה, בעיקר בגלל הרקע של RM ושל שוגה כראפרים מחתרתיים. לדבריו של באנג סי-היוק, ז'אנר הקיי-פופ בכללותו שואב השראה ממוזיקה שחורה, והסופר קריסטל ס. אנדרסון טוען ש"הפופולריות הגואה של BTS בארצות הברית מייצגת את המשך האופנים שבהם קיי-פופ מתפקד כחלק ממסורת הרית'ם אנד בלוז העולמית". לדבריה של ראיסה ברונר ממגזין "טיים", "BTS עשויה להיות מסווגת כלהקת קיי-פופ כברירת מחדל, אבל הלהקה אולי חולקת יותר חומר גנטי עם היפ-הופ עכשווי מאשר עם פופ או עם כל אסוציאציה גאוגרפית. המוזיקה שלה מלאה בחוצפה, עשירה בפרשנות חברתית ומסוגלת לבצע מטבוליזם בין השפעות וסגנונות מוזיקליים רבים".
באלבומים הראשונים שלה, ובפרט ב-Dark & Wild, התנסתה הלהקה בשימוש ברית'ם אנד בלוז, רוק וג'אז ראפ. בסדרת האלבומים "The Most Beautiful Moment in Life" נעשה שימוש רב בראפ, בג'אז, בטראפ ובמוזיקת דאנס אלקטרונית, ואילו ב-Wings וב-You Never Walk Aloneהושם דגש על נאו סול ומומבהטון. סדרת אלבומי "Love Yourself" התאפיינה בשימוש בפיוצ'ר באס ובפופ לטיני, ובסדרת אלבומי "Map of the Soul" נעשה שימוש בהיפ-הופ קוריאני, אלקטרו, אימו ראפ, פאנק, טראפ, פופ רוק ופופ-ראפ.
ליריקה
כל חברי הלהקה משתתפים בכתיבת, הלחנת והפקת השירים שלהם. הנושאים הליריים של הלהקה בשנותיה הראשונות שיקפו את המגמות הכלליות של הקיי-פופ באותה תקופה, וכללו בעיקר שירי אהבה טיפוסיים והתייחסויות למערכת החינוך הקוריאנית ולאובססיה של החברה לטכנולוגיה, אך כבר אז הוטמעו במוזיקה של הלהקה מסרים של חלומות, נעורים, התגברות על אתגרים וגילוי עצמי. בהמשך, סדרת "The Most Beautiful Moment in Life" תיארה היבטים שונים של גיל הנעורים ושל תהליך ההתבגרות, ואילו סדרת "Love Yourself" העבירה מסרים על אהבה עצמית דרך התמודדות עם קשיים. בווידאו קליפ "I Need U" מאפריל 2015 הציגה הלהקה לראשונה את הנרטיב העלילתי "BTS Universe", שהציג סיפור התבגרות של שבעה נערים; מאוחר יותר הנרטיב המשיך להתפתח באמצעות ספרים, סדרות קומיקס, סרטונים ופוסטים ברשתות החברתיות.
בראיון למגזין "טיים" בשנת 2017 אמר מנהיג הלהקה, RM, שרוב המוזיקה של הלהקה "עוסקת באופן בו אנו תופסים את העולם וכיצד אנו מנסים להתמיד כבני אדם רגילים וממוצעים", וש"הליריקה שלנו מתמודדת עם סוגיות אמתיות שעומדות בפני כל בני האדם: בחירות במהלך החיים, דיכאון, הערכה עצמית."
השפעות
BTS ציינו את Seo Taiji and Boys, אמינם, קניה וסט, דרייק, פוסט מאלון, Danger ואת צ'ארלי פות' כהשראות המוזיקליות שלהם. כמו כן הם התבטאו כי ג'סטין ביבר היווה את ההשראה הגדולה ביותר על הקריירה שלהם, ציינו כי הם "גדלו בצפייה בסרטונים של לייב אייד" ותיארו את להקת קווין כמי שהשפיעה עליהם רבות. במהלך הופעה באצטדיון ומבלי בלונדון שרו חברי הלהקה יחד עם הקהל את גרסת הפזמון "ay-oh" של פרדי מרקורי.
האלבום Wings משנת 2016 נוצר בהשראת רומן החניכה "דמיאן" מאת הרמן הסה. בשיר "Blood Sweat & Tears" מ-2017 מוצגים הציורים "הקינה על איקרוס" מאת, "נוף עם נפילת איקרוס"  ו"נפילת המלאכים המורדים"  מאת פיטר ברויגל האב, וכן ציטוט מתוך "כה אמר זרתוסטרא" מאת פרידריך ניטשה. סדרת אלבומי Love Yourself הושפעה מהספר "אמנות האהבה" של אריך פרום, והשיר "Magic Shop" נוצר בהשראת ספר הזיכרונות של ג'יימס דוטי. בין המקורות הספרותיים הנוספים שהיוו השראה למוזיקה של הלהקה נמנים "those" מאת הרוקי מורקמי ויצירות אחרות מאת אורסולה לה גווין, קרל גוסטב יונג, ג'ורג' אורוול וניטשה.
פילנתרופיה
הלהקה ידועה באג'נדה פילנתרופית מובהקת, והיא מעורבת במגוון רחב של אירועי צדקה. ב-2015 תרמו חבריה 7,187 ק"ג של אורז לצדקה בטקס חנוכת הרחוב K-Star באחת משכונות סיאול. בשנת 2016 הם השתתפו בקמפיין "Let's Share the Heart" לגיוס תרומות לארגון הצדקה הקוריאני LISA, המקדם תרומת איברים ודם.
בינואר 2017 תרמו חברי BTS יחד עם חברת ביג היט אנטרטיינמנט 100 מיליון וון דרום קוריאני לארגון למען משפחות שנפגעו באסון טביעת המעבורת MV Sewol; כל חבר תרם 10 מיליון וון והחברה תרמה 30 מיליון וון נוספים. התרומה נועדה להיעשות בסתר.
ביוני 2020, בעקבות רצח ג'ורג' פלויד, תרמו חברי הלהקה כמיליון דולר לתנועת Black Lives Matter. לאחר מכן תרמו גם מעריצי הלהקה כמיליון דולר. בשנת 2021 תרמו חברי הלהקה תלבושות מהקליפ "Dynamite" בשווי 162,500 דולר ל-MusiCares, ארגון ללא מטרות רווח המתמקד ברווחת מוזיקאים. בהמשך אותה שנה תרמו חברי הלהקה את ההכנסות ממכירת שבע תלבושות מהקליפ "Life Goes On" בשווי 30,000 דולר לקרן מוזיאון הגראמי.
השפעה
ראו גם:, .
ב-29 באפריל 2019, הכניס מגזין טיים את BTS לרשימת מאה האנשים המשפיעים ביותר של השנה, והכתיר אותם כ"נסיכי הפופ". בכיר בילבורד, סילביו פיטרולוונגו, השווה את השפעת הקבוצה לזו של הביטלס. מנכ"לית MRC Data, הלנה קוסינסקי, ציינה כי "למרות ש-BTS לא היו הראשונים שפתחו את הדלתות לקיי-פופ ברחבי העולם, הם היו הראשונים שהפכו למיינסטרים. הם לא פונים רק לצעירים אלא גם לגילאי ה-50 וה-60." BTS הם האמן הראשון שאינו דובר אנגלית שהגיע ל בשנת 2018. בנוסף, הם האמן השני הנמכר ביותר ברחבי העולם על פני פלטפורמות מדיה מרובות, שניים רק לדרייק. בשנת 2020, BTS הפכו לאמן הלא-מערבי והלא דובר אנגלית הראשון שזכה בתואר אמן ההקלטות העולמי של השנה מטעם IFPI. חזרו על ההישג בשנת 2021, והפכו לאמן השלישי - אחרי דרייק וטיילור סוויפט - שזכה בפרס פעמיים, והראשון שעשה זאת בשנים רצופות. בדרום קוריאה, BTS היו 41.9 אחוז ממכירות האלבומים במחצית הראשונה של 2019, לעומת נתח שוק של 25.3 אחוז בשנה הקודמת.
מבקרי מוזיקה מזהים את BTS כמובילים אפילו בקרב קבוצות קיי-פופ אחרות בעלות השפעה רבה כמו גירלז ג'נריישן, סופר ג'וניור, אקסו, Twice ו-בלאקפינק ומציינים שההצלחה של BTS מראה את החשיבות של פאנדום חזק ופעיל בעידן המדיה החברתית, שבו קמפיין מעריצים יכול להיות חשוב להצלחת השיר לפחות כמו איכות מוזיקלית. הקבוצה גם התבלטה בצד העסקי של תעשיית הקיי-פופ על ידי ניהול חוזים פחות מגבילים עם חברת הניהול שלהם כדי למקסם את המקוריות האמנותית והיצירתיות שלהם. עם גישה חדשנית זו לניהול הקריירה שלהם, BTS יצרו קשרים הדוקים יותר עם הנוער הדרום קוריאני ועודדו אינדיבידואליות ואותנטיות בקרב הקהל שלהם.
דיפלומטיה
חברי הלהקה נאמו שלוש פעמים בעצרת הכללית של האומות המאוחדות - ב-2018, ב-2020 וב-2021.
בשנת 2020 הוענק ללהקה כהוקרה על תרומתה לקידום הקשרים התרבותיים בין ארצות הברית ודרום קוריאה. חברי הלהקה הם הזוכים הצעירים ביותר בפרס זה. ביולי 2021 מינה הנשיא מון את חברי הלהקה לשגרירים נשיאותיים מיוחדים "לתרבות ולדורות הבאים".
במאי 2022 פגשו חברי הלהקה את נשיא ארצות הברית, ג'ו ביידן, בבית הלבן, לציון חודש המורשת האסייתית האמריקנית וכדי לדון בדרכי התמודדות עם פשעי שנאה נגד אסייתים החיים בארצות הברית.
פאנדום
BTS מקיימים אינטראקציה עם העוקבים שלהם מימיהם הראשונים באמצעות המדיה חברתית, וכן באמצעות BTS Universe, קו עלילה חלופי בו משתתפים החברים החברים בסרטוני מוזיקה, משחקים ניידים, ספרים, סרטים קצרים ועוד שנותן למעריצים מקום להעלות תיאוריה. קים משער שה-ARMY נמשך ל-BTS מכיוון שהחברים נתפסים כאנדרדוג, שמקורם בכפר הקוריאני וחברת תקליטים קוריאנית קטנה יחסית, המאפשרת למעריצים צעירים להזדהות איתם. המילים של BTS מדברות על ערכים חברתיים, והמעריצים מגיבים בניסיון לשפר את העולם. כתוצאה מכך, הפאנדום מאמץ באופן קבוע אקטיביזם למטרות צדקה ונושאים חברתיים-פוליטיים כגון משברי פליטים, גזענות, זכויות ילדים, התחממות עולמית ומגפת הקורונה. התגובה מה-ARMY ל-BTS משפיע על הפעולות והמילים של הקבוצה; BTS ביטלה מילים קוריאניות מסוימות שנשמעות כמו השמצות גזעיות וסיימה את שיתוף הפעולה עם מפיק יפני כאשר חברי הARMY הקוריאניים ראו את דעותיו כקיצוניות.
לפי הסופר הדרום קוריאני ג'יונג לי, מערכת היחסים בין BTS ל-ARMY היא "חילופי דברים הדדיים בין אמנים למעריצים שלהם" שעניינה יותר מסתם "הבטחת ראשוניות הלהקה", אלא גם "הרחבת המסרים החיוביים של הלהקה לכל עולם". לי סבור ש-BTS ו-ARMY הם "סמל לשינוי ברוח הזמן, לא רק לחילופי דורות". חברי הלהקה עצמם מסכימים והכירו זה מכבר בתפקידם של מעריציהם בהצלחתם. לדברי שרה קית, "BTS מגלמים רגע של טרנספורמציה דורית. ה-ARMY מייצג 'התבגרות' עבור הצעירים, שבו הייצור וההשפעה התרבותית הם גלובליים ומשמעותיים, ובו הנוער מעורב פוליטית וחברתית."
שיתופי פעולה
החל משנת 2015, חברי BTS שיתפו פעולה עם מותג הספורט הגרמני פומה; בתחילה פעלו חברי הלהקה כפרזנטורים של המותג בקוריאה וב-2018 הפכו לפרזנטורים בין-לאומיים וקידמו את הקולקציות "Turin" ו-"Sportstyle" של פומה ברחבי העולם. בשנת 2019, BTS הפכו לפרזנטורים של פילה. בנוסף, BTS שימשו גם כפרזנטורים לסמארטפונים של LG אלקטרוניקה, לרכב השטח "יונדאי פליסייד" ול-SUV "יונדאי נקסו" של יונדאי מוטור, והפכו לפרזנטורים בין-לאומיים של מרוץ המכוניות פורמולה E על מנת לקדם את המודעות ליכולת של כלי רכב חשמליים לסייע במאבק במשבר האקלים. בשנת 2020, חברי הלהקה שיתפו פעולה עם סמסונג, והוציאו מהדורת BTS מוגבלת של הסמסונג גלקסי S20 ו-Galaxy Buds.
בהופעה באצטדיון סטאד דה פראנס במאי 2019 לבשו חברי הלהקה תלבושות בעיצוב של וכך הפכו ללהקת הפופ הגברית הראשונה שתלבושות הבמה שלה עוצבו על ידי "דיור". באפריל 2021, BTS הפכו לפרזנטורים בין-לאומיים של בית האופנה הצרפתי לואי ויטון. בין מאי ליוני 2021 נמכרה ברשת המסעדות מקדונלד'ס "ארוחת BTS", שהורכבה בהשראת מאכלי מקדונלד'ס פופולריים בדרום קוריאה והייתה זמינה ב-50 מדינות נבחרות, בהן ישראל.
בשנת 2017 שיתפו חברי הלהקה פעולה עם קרן החירום הבין-לאומית של האומות המאוחדות לילדים בקמפיין "Love Myself", שנועד לסייע בהפחתת אלימות, התעללות ובריונות, ובקידום הערכה עצמית ורווחה בקרב ילדים וצעירים. הן חברי הלהקה והן חברת ביג היט אנטרטיינמנט התחייבו לתרום כסף לקידום הקמפיין, וכמו כן פורסמו סרטונים בנושא ונמכרו פריטי מרצ'נדייזינג ייעודיים. בשנת 2021 חודש הקמפיין, כאשר הלהקה וחברת התקליטים התחייבו לתרום לקרן למעלה ממיליון דולר, בנוסף לחלק מההכנסות שהניבו פריטי המרצ'נדייזינג ואלבומי "Love Myself".
דיסקוגרפיה
{{שלושה טורים
אלבומי פסקול
}}
פרסים ומועמדויות
במהלך שנות הקריירה שלה, זכתה להקת BTS ב-49 פרסים בטקסי, ב-38 פרסים בטקסי פרסי המוזיקה של מלון, ב-31 פרסים בטקסי , ב-34 פרסים בטקסי פרס דיסק הזהב של יפן, ב-32 פרסים בטקסי , ב-27 פרסים בטקסי , ב-23 פרסים בטקסי ובעוד מאות פרסים ב-59 טקסי פרסים שונים ברחבי העולם. בסך הכול הייתה מועמדת להקת BTS ל-729 פרסים וזכתה ב-515 פרסים.
BTS זכתה ב-26 שיאי גינס והוכנסה להיכל התהילה של גינס בשנת 2022, לאחר שזכתה ב-13 שיאי עולם ב-2021 בלבד. בשנת 2018 הלהקה נכללה ברשימת טיים 100. מאז 2017 זכתה ברציפות בפרס המוזיקה של בילבורד לאמן החברתי המוביל, היא קבוצת הקיי-פופ היחידה שזכתה בפרס המוזיקה של בילבורד ללהקה המובילה בטקס פרסי המוזיקה של בילבורד 2019 והיא הקבוצה בעלת הפרסים הרבים ביותר בהיסטוריה של פרסי המוזיקה של בילבורד נכון לשנת 2022, עם 12 זכיות בסך הכול. בנוסף היא קבוצת הקיי-פופ היחידה שזכתה בפרס המוזיקה האמריקאית ללהקת/צמד/קבוצת הפופ/רוק האהובה ביותר בטקס פרסי המוזיקה האמריקאית, ובשנת 2021, הפכה לאמן האסייתי הראשון בתולדות התוכנית שזכה באמן של שנה. BTS היא אמן הפופ הקוריאני הראשון שקיבל מועמדות לפרס גראמי, והאמן הקוריאני הראשון שהיה מועמד לפרס המוזיקה הבריטית. חברי BTS הם האמן הזר שזכה בכמות הפרסים הגדולה ביותר בהיסטוריה של טקס פרסי דיסק הזהב של יפן. חברי הלהקה קבעו שיא של ארבע זכיות רצופות בקטגוריית "האמן האסייתי הטוב ביותר" והם האמן הזר היחיד שהשיג את כמות הזכיות הרצופות המקסימלית בקטגוריה האמורה וקיבל כמה שיותר פרסים בטקס אחד (2022).
ביאורים
undefined
TMT
פרויקט ELT תוכנן כבר באמצע שנות ה־80. בשנת 2000 שקלו אסטרונומים את האפשרות של טלסקופ עם מראות איסוף אור בעל קוטר הגדול מ־20 מטרים. הטכנולוגיה הדרושה לבניית מראה הגדולה מ־8.4 מטרים לא קיימת; לחלופין, נשקלה האפשרות של ריבוי מראות "קטנות" היוצרות את המראה הגדולה.
האקדמיה האמריקאית הלאומית למדעים המליצה על טלסקופ של 30 מטרים מכיוון שהוא משרת את האינטרסים של ארצות הברית, וכן הומלץ לסיים את בנייתו תוך עשור.
באוניברסיטת קליפורניה וב־Caltech החלו לפתח את המודל שיהפוך בסופו של דבר ל־TMT עם תכנון של 492 מראות עם עצמה הגדולה פי 9 מטלסקופ קק. לאור הייחודיות של הטלסקופ הוא אמור לאפשר מחקרים שאין דרך לבצע אותם עם המכשור הקיים בעולם כיום. הוא מתוכנן לפעול באורכי הגל 0.31 עד 28 מיקרומטר (כמעט אולטרה סגול עד אמצע תחום אינפרא אדום).
המקום עליו הוא מתוכנן להיבנות מקודש לילידים ההוואיים ומחאות מתוקשרות גרמו בסוף 2014 לעצירה זמנית יזומה בפיתוח. הפיתוח היה אמור להתחדש ביוני 2015 אולם נדחה שוב על ידי התגברות המחאות בכל פעם.
רמת פלאנט
רמת פלאנט או רמת כוכבי הלכת (באנגלית: Planet Heights) היא רמה של פסגות שאינן מכוסות קרח, בחלקו המזרחי של האי אלכסנדר שבאנטארקטיקה.
אורכה של הרמה 44 קילומטרים (בכיוון צפון - דרום).
הרמה מצויה בין הקצה הדרומי של רכס למיי לבין מפרץ ג'ורג' השישי.
אוכף מילקי ויי הוא אוכף המקשר בין רמת פלאנט לבין רכס למיי.
גובה הרמה 722 מטרים מעל פני הים.
גילוי ומיפוי הרכס
רכס ההרים מופה לראשונה בשנת 1960 על ידי משלחת חקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.
מקור השם
שם הרמה ניתן לה על ידי הוועדה המייעצת לשמות אנטארקטיים של בריטניה, בהתייחס לשמות האתרים סביבה, הקרויים על שם גופים במערכת השמש או קשורים לה: אסטרונומים, לוויינים, כוכבי הלכת או הקשורים אסטרולוגיה ואסטרופיזיקה.
קרחוני הרמה קרויים על שמות כוכבי הלכת ובכללם פלוטו - למעט כדור הארץ.
ריצ'רד וינסנט, הברון וינסנט מקולזהיל
ריצ'רד פרדריק וינסנט, ברון וינסנט מקולזהיל (23 באוגוסט 1931 - 8 בספטמבר 2018), היה פילדמרשל בצבא בריטניה אשר שימש כראש מטה ההגנה בין 1991–1992, וכיושב ראש הוועדה הצבאית של נאט"ו בין 1993–1996.
ביוגרפיה
וינסנט נולד באוקסברידג', בנם של פרדריק וינסנט ופרנסיס אליזבת וינסנט (לבית קולזהיל). הוא התחנך בבית הספר אלדנהאם בהרטפורדשייר. והוא התגייס לצבא הבריטי כטוראי, ולאחר שלמד בבית הספר לקצינים של מונס, הוסמך כקצין בדרגת לוטננט משנה בחיל התותחנים המלכותי ב-7 ביולי 1951. בשנים הראשונות הוא שירת בארמיית הריין הבריטית. ב-13 במרץ 1953 הוא הועלה לדרגת לוטננט, וב-23 באוגוסט 1958 לדרגת קפטן. ב-1960 הוא הועבר למכון למחקר המכ"ם במאלברן, וב-1962 חזר לגרמניה. בין 1962–1963 עבר קורסים שונים במסגרת המכללות של הצבא הבריטי, ולאחר מכן הועלה לדרגת מייג'ור ב-23 באוגוסט 1965, והוצב במלזיה במהלך העימות האינדונזי-מלזי.
ב-1968 הוצב וינסנט במשרד ההגנה, וב-27 בפברואר 1970 הוא קודם לדרגת לוטננט קולונל ומונה למפקד רגימנט ההגנה האווירית ה-12. הרגימנט הוצב בגרמניה ולאחר מכן נשלח לאירלנד והשתתף במבצע באנר. ב-1972 הועבר לשמש כמדריך במכללת קימברלי. ב-30 ביוני 1974 הוא הועלה לדרגת קולונל, ושנה לאחר מכן הועלה לדרגת בריגדיר. בהמשך אותה שנה הוא מונה למפקד הבריגדה ה-19. הוא הפך לסגן המזכיר הצבאי במשרד ההגנה בינואר 1979 ולאחר קידומו לדרגת מייג'ור גנרל ב-1 באפריל 1980, הוא הפך למפקד המכללה הצבאית המלכותית למדעים ביולי 1980. ב-1 בספטמבר 1983 הוא הועלה לדרגת לוטננט גנרל. ב-1984 הוא הפך לאביר במסדר האמבט. ב-3 בנובמבר 1986 הוא הועלה לדרגת גנרל, ובאוקטובר 1987 מונה לסגן ראש מטה ההגנה. ב-1990 הוענק לו תואר אביר הצלב הגדול של מסדר האימפריה הבריטית.
ב-2 באפריל 1991 הוא הועלה לדרגת פילדמרשל ומונה לראש מטה ההגנה. ב-1 בינואר 1993 הוא פרש מהתפקיד ומונה ליושב ראש הוועדה הצבאית של נאט"ו. ב-14 בפברואר 1996 הוא פרש מהצבא. ב-3 בספטמבר של אותה שנה הוענק לו התואר "הברון וינסנט מקולזהיל". הוא נפטר ב-8 בספטמבר 2018.
נוסחת אוילר (שברים משולבים)
בתאוריה האנליטית של שברים משולבים, נוסחת אוילר לשברים משולבים היא זהות מתמטית, הקושרת סכומים סופיים של מכפלות עם שברים משולבים מוכללים. הנוסחה מאפשרת להציג טורים אינסופיים מסוימים כשבר משולב. נוסחה זו היא הבסיס להוכחות מודרניות רבות של התכנסות של שברים משולבים.
הנוסחה
אוילר הציג את הזהות במקור כמניפולציה מתמטית המאפשרת להציג סכומים סופיים של מכפלות כשבר משולב סופי:
קל להוכיח את הזהות באמצעות אינדוקציה על n, ולפיכך הזהות ישימה בגבול; אם הביטוי באגף שמאל מורחב ומייצג טור אינסופי מתכנס, הביטוי באגף ימין ייצג שבר משולב אינסופי מתכנס.